EkBass/fiwiki-20250220-pages-articles huggingface dataset:
William de St-Calais

William de St-Calais tai Carilef (k. 2. tammikuuta 1096) oli keskiaikainen normannimunkki ja Durhamin piispa. Hän sai opetusta Odo Bayeuxlaisen alaisuudessa ja hänestä tuli St Vincent-des-Présin luostarin apotti lähellä Le MansiaBarlow 1983, s. 60. == Varhainen elämä == Williamin isä, jonka nimeä ei tiedetä, tuli jossain vaiheessa munkiksi Saint-Calaisin luostariin. Hänen äitinsä nimi Ascelina tai Anselma tiedetään Durhamin arkistoista.Aird, s. 287 == Kapina ja oikeudenkäynti == Kuningas Vilhelm Punaisen sedän Odo Bayeuxlaisen noustua kapinaan tätä vastaan, St-Calaisia pidettiin syyllisenä. Vilhelm asetti piispan syytteeseen maanpetoksesta. Oikeudenkäynnin pöytäkirja De Iniusta Vexacione Willelmi Episcopi Primi on varhaisin tallella oleva aikalaiskuvaus englantilaisesta valtiorikosoikeudenkäynnistä. Hänet karkotettiin maanpakoon vuonna 1088. Normandiassa hänestä tuli Robert II:n neuvonantaja. == Kuolema ja jälkimaine == St-Calais kuoli 2. tammikuuta 1096. Historioitsija Frank Barlow kuvailee häntä "hyväksi tutkijaksi ja moitteetonta elämää viettäneeksi munkiksi". == Lähteet == * * ===Viitteet=== Luokka:Durhamin piispat Luokka:Katoliset piispat Luokka:Normannit Luokka:1000-luvulla syntyneet Luokka:Vuonna 1096 kuolleet
São Tomé ja Príncipen vaakuna

São Tomé ja Príncipen vaakuna on São Tomé ja Príncipen tunnus lipun, kansallislaulun ja moton ohella. Se on otettu käyttöön 1977. Vaakunan kilvessä on puu, kilven yläpuolella on tähti. Kilvenkannattajina on haukka ja papukaija. Kilven yläpuolella lukee República Democrática de São Tomé e Príncipe, maan virallinen nimi portugaliksi. Kilven alla on motto Yhtenäisyys, kurinalaisuus, työ. ==Lähteet== Luokka:Valtioiden vaakunat vaakuna
Ahmed Zuway

Ahmed Zuway (; s. 28. joulukuuta 1982 Bengasi, Libya) on libyalainen jalkapalloilija. Hyökkääjänä pelaava Zuway edustaa Tunisian pääsarjassa CA Bizertinia. ==Seurajoukkueura== Zuway aloitti uransa Al-Nasrissa, jossa hän pelasi vuosina 2001–2004. Parhaimmillaan joukkue pelasi CAF Cupissa vuonna 2003, jossa se eteni toiselle kierrokselle. Tuolloin joukkueen matka katkesi Al-Ahlia vastaan yhteismaalein 4–1. Zuway siirtyi kesällä 2004 Al-Ahli Bengasiin. Siirron myötä hän nousi kovaksi maalintekijäksi Libyassa tehtyään kolmen kauden aikana 39 maalia Libyan pääsarjassa. ==Maajoukkueura== Zuway on pelannut Libyan maajoukkueessa vuodesta 2005 lähtien. Hän oli mukana vuosien 2006 ja 2012 Afrikan-mestaruuskisoissa, mutta ei tehnyt maaliakaan kummassakaan turnauksessa. ==Lähteet== * National Football Teams Luokka:Libyalaiset jalkapalloilijat Luokka:Vuonna 1982 syntyneet Luokka:Elävät henkilöt
Senegalin vaakuna

Senegalin vaakuna on Senegalin tunnus lipun, kansallislaulun ja moton ohella. Vaakuna on otettu käyttöön vuonna 1960. Halkoisen kilven oikeanpuoleisessa kentässä on leijona, joka symboloi voimaa. Vasemmassa kentässä on apinanleipäpuu, maan kansallispuu. Sen alla oleva aaltokoro kuvaa Senegal- jokea, josta valtio on saanut nimensä. Kilven yläpuolella on vihreä tähti symboloimassa Afrikan vapautta. Tähti on myös Senegalin lipussa. Kilven alla on Leijonan kansallinen ritarikunnan merkki. Vaakunaa ympäröi kaksi palmunlehvää. Nauhassa lehvien ympärillä lukee valtion ranskankielinen motto Un peuple, un but, une foi, suomeksi Yksi kansa, yksi päämäärä, yksi usko. ==Lähteet== Luokka:Valtioiden vaakunat vaakuna
Diabulus in Musica

Diabulus in Musica on vuonna 2006 perustettu sinfonista metallia soittava yhtye Espanjasta. == Jäsenet == * Zuberoa Aznárez – laulu * Gorka Elso – kosketinsoitin, murinalaulu * Odei Ochoa - basso * David Carrica - rummut * Alexey Kolygin - kitara === Entiset jäsenet === * Jorge Arca – basso * Adrián M. Vallejo – kitara, huudot * Xabier Jareño – rummut * Alejandro "Alex" Sanz – basso == Julkaisut == * * * * * * === Singlet === * Sceneries of Hope (2012) * Inner Force (2014) * Crimson Gale (2016) * Invisible (2016) === Musiikkivideot === * Sceneries of Hope (2012) * Inner Force (2014) * Spoilt Vampire (2015) * Crimson Gale (2016) * Invisible (2016) == Aiheesta muualla == * Yhtyeen kotisivu * Luokka:Espanjalaiset goottimetalliyhtyeet Luokka:Espanjalaiset sinfoniset metalliyhtyeet
Sierra Leonen vaakuna

Sierra Leonen vaakuna on Sierra Leonen tunnus lipun, kansallislaulun ja moton ohella. Vaakunan kilven leijona viittaa valtion nimen leone-sanaan, joka tarkoittaa leijonaa. Sen lisäksi se kertoo aikaisemmista suhteista Yhdistyneeseen kuningaskuntaan. Leijonan alapuolella olevat aaltokorot kuvaavat Atlanttia. Soihdut symboloivat tiedon avulla saavutettua itsenäisyyttä. Kilvenkannattajina on kaksi leijonaa. Palmut kertovat maalle taloudellisesti tärkeästä palmuöljyn tuotannosta. Kilven alla on motto Unity, Freedom, Justice, suomeksi yhtenäisyys, vapaus, oikeudenmukaisuus. ==Lähteet== ==Aiheesta muualla== Vaakuna Luokka:Valtioiden vaakunat
Beechcraft 2000 Starship

Beechcraft 2000 Starship on modernilla tekniikalla varustettu kevyt kuljetuskone, jossa on kaksi työntävää potkuriturbiinimoottoria, paineistettu runko ja sisäänvedettävät laskutelineet. Starship lensi ensilentonsa 15. helmikuuta 1986. Mallin valmistus lopetettiin vuonna 1995. == Rakenne == Beechcraft 2000 Starship on komposiittirakenteinen lentokone. ==Tekniset tiedot== == Lähteet == * * * * Luokka:Rahtikoneet
KooKoo-65

KooKoo-65 on kouvolalainen jääkiekkoseura, joka pelasi kaudella 2013–2014 Suomen neljänneksi korkeimmalla sarjatasolla II-divisioonassa. Seura on perustettu vuonna 1965. Joukkue pelasi Suomi-sarjassa viimeksi kaudella 2011–2012. Vielä kaudella 2005–2006 seura pelasi Suomen viidenneksi korkeimmalla sarjatasolla III-divisioonassa. Tuolla kaudella se ei hävinnyt yhtään ottelua.http://www.kouvolansanomat.fi/page.php?page_id=6&news;_id=200621601256 KooKoon edustusjoukkueen muutettua nimensä vuonna 2005 seura jatkoi toimintaansa KooKoon junioriseurana kunnes junioritoiminta siirrettiin Pokli- nimelle. Seuran nimi otettiin uudestaan käyttöön kun Kuusankosken Puhdin edustusjoukkueen johto sekä valmentajat ottivat yhteyttä KooKoo-65-organisaatioon kun paikka Suomi-sarjassa varmistui. Keväällä 2011 KooKoo ja HC Kuusankoski yhdistivät voimansa, jolloin seuran nimeksi tuli KooKoo-65 ja kotihalliksi Kuusankosken jäähalli. == Maineikkaita pelaajia == * Petri Anttila * Niko Koskinen * Eemeli Arola * Antti Huuhka * Marko Levänen * Jaakko Räty * Mikko Tarkiainen * Jari Suorsa * Michael Tuomi == Lähteet == Luokka:Kouvolalaiset urheiluseurat
Jalkapallon Suomen Cup 1957

Jalkapallon Suomen Cup 1957 oli cupin kolmas järjestämisvuosi. Osanotto-oikeus siihen oli kaikilla seuroilla. Kilpailuun osallistui 160 joukkuetta joista Mestaruus- ja Suomensarjan joukkueet pääsivät ilman karsintaa 64 joukkuetta käsittävään varsinaiseen kilpailuun. Loppuotteluun selvisi, kuten edellisenä vuonnakin, kaksi Suomensarjalaista, IF Drott Pietarsaaresta ja Kuopion Pallotoverit. Ottelu pelattiin 27.10. Olympiastadionilla. Voittajaksi ja Cupmestariksi selvisi IF Drott jatkoajan jälkeen. Tulos 2-1(1-1,0-1). == Suomen Cupin ottelut == Varsinaisen kilpailun 1. ja 2.kierros Kotijoukkue Tulos Vierasjoukkue 2.kierros Tulos Jakobstads Bollklubb 0–4 Kajaanin Palloilijat KajPa OTP 2 3 Oulun Työväen Palloilijat 5–1 Turun Palloseura KajPa OTP 2 3 Forssan Alku 2–3 Porin Veto Veto Jymy 2 7 Turun Pallo luov Kokkolan Jymy Veto Jymy 2 7 Töölön Vesa 1–5 Karihaaran Tenho Tenho KajPS 3 1 Kajaanin Palloseura 4–1 Helsingin Kullervo Tenho KajPS 3 1 Suolahden Urho luov Hyvinkään Palloseura Urho Elo 2 7 Kuopion Elo 4–2 Rauman Pallo Urho Elo 2 7 Vaasan Palloseura 0–1 Kronohagens IF KIF Sudet 4 3 Kokkolan Palloveikot 1–2 Sudet KIF Sudet 4 3 Lapuan Virkiä 2–5 Oulun Palloseura OPS Drott 1 4 IF Drott 2–1 Rosenlewin Urheilijat-38 OPS Drott 1 4 Porvoon Akilles 2–1 Turun Kisa-Veikot Akilles HPS 0 6 Helsingin Palloseura 3–1 Tampereen Ilves-Kissat Akilles HPS 0 6 Tampereen Kisa-Toverit 2–1 Kotkan Reipas TKT VIFK 5 0 Tampereen Palloilijat 5–5 Vasa IFK TKT VIFK 5 0 Vasa IFK 5–2 Tampereen Palloilijat TKT VIFK 5 0 Malmin Palloseura 3–2 Kuusankosken Puhti MPS Gnistan 2 1 IF Gnistan 5–3 Gamlakarleby Bollklubb MPS Gnistan 2 1 Valkeakosken Haka 0–1 Kotkan Työväen Palloilijat KTP Ponnistus 3 1 Helsingin Ponnistus 5–3 Bollklubben-46, Karjaa KTP Ponnistus 3 1 Joensuun Palloseura 2–1 Helsingin IFK JoPS KPT 0 6 Kuopion Palloseura 2–2 Kuopion Pallotoverit JoPS KPT 0 6 Kuopion Pallotoverit 2–1 Kuopion Palloseura JoPS KPT 0 6 Lielahden Kipinä 1–2 Warkauden Pallo -35 WP-35 KyPa 3 1 Turun Pyrkivä 3–5 Kymin Palloilijat WP-35 KyPa 3 1 Kotkan Palloseura 0–4 Lappeenrannan Pallo-Toverit LaPT PP-S 6 1 Pieksämäen Pallo-Sepot 2–1 Kotkan Jäntevä LaPT PP-S 6 1 Lahden Pallo-Miehet 6–0 Turun Toverit LaPM P-Pojat 2 3 Rovaniemen Palloseura 1–1 Pallo-Pojat LaPM P-Pojat 2 3 Pallo-Pojat 6–1 Rovaniemen Palloseura LaPM P-Pojat 2 3 Salon Vilpas 1–1 Hämeenlinnan Pallokerho HPK PoPa 6 3 Hämeenlinnan Pallokerho 11–1 Salon Vilpas HPK PoPa 6 3 Porin Palloilijat 3–0 Simpeleen Urheilijat HPK PoPa 6 3 IF Sport, Vaasa 4–1 Rauman Iirot Sport TPV 1 4 Tampereen Palloveikot 4–1 Helsingin Jalkapalloklubi Sport TPV 1 4 Puolivälierän uusinta: Karihaaran Tenho - Kokkolan Jymy 6-3 Cup-mestarit: Matti Jokinen, Kurt Österberg, Stig Backlund, Aatos Joutsimäki, Rainer Nyman, Holger Strömberg, Eelo Viitanen, Stig Hagberg, Olof Sandsund, Aatos Virkama ja Börje Nygård sekä Helmer Lindqvist, joka ei voinut osallistua loppuotteluun. Joukkueen valmentaja oli Kurt Martin. == Lähteet == * Suomen Palloliiton toimintakertomus Luokka:Vuoden 1957 jalkapallo Luokka:Suomen Cup
Sudanin vaakuna

Sudanin vaakuna on Sudanin tunnus lipun, kansallislaulun ja moton ohella. Se on otettu käyttöön vuonna 1969. Vaakunan lintu on sihteeri, joka on Sudanin alueella tyypillinen lintu. Linnun yläpuolella on valtion arabiankielinen tunnuslause النصر لنا, An-nasr lana, suomeksi voitto on meidän. Alhaalla lukee maan virallinen arabiankielinen nimi جمهورية السودان‎, Jumhūriyyat as-Sūdān. Valtion vaakuna on myös Sudanin presidentin lipussa. ==Lähteet== Vaakuna Luokka:Valtioiden vaakunat
Platonin arvoitus

Platonin arvoitus on Holger Thesleffin vuonna 2011 ilmestynyt kirja Platonin filosofiasta. Teoksen on ruotsinkielisestä käsikirjoituksesta yhteistyössä tekijän kanssa suomentanut Pinja Riikonen ja sen on julkaissut Gaudeamus. == Sisältö == 1\. Lähtökohtia: Arvoituksellinen Platon • Tausta ja elämänvaiheet • Kaikkeuden kaksi tasoa • Platonin tavoitteet • 2. Dialogien luonne ja rakenne: Filosofisten draamojen suullinen tausta • Proosadialogin problematiikkaa • Dialogien yleinen rakenne • Dialogitaide • 3. Menetelmät: Metodeja • Jaettu jana • Dialektiikka • Argumentointi • 4. Ontologia, ideaoppi ja tietoteoria: Ontologisia käsitteitä • Ideaoppi • Tietoteoria ja kieli • 5. Yhteiskunta ja moraali: Ihannevaltio • Toiseksi paras valtio ja lainsäädäntö • Filosofinen ihminen • Hyveet ja tieto • 6. Matematiikka, luonto ja psykologia: Matematiikka • Kosmologia • Fysiikka • Fysiologia ja biologia • Sielu ja filosofinen psykologia • 7. Tunteet, taide ja uskonto: Tunne-elämä • Eros • Mielikuvitus • Luova taide • Uskonto ja eskatologia • 8. Kirjoitusten kronologia ja aitous • 9. Filosofi ja Ateena: Apologia • Kriton • Huomioita Valtion synnystä • Hippias Minor • Ion • Euthyfron • Gorgias • Meneksenos • 10. Filosofi opettajana: Ihannefilosofin esittelyjä • Protagoras • Kharmides • Lysis • Euthydemos • Symposion • Faidon • Metodeja • Lakhes • Menon • Alkibiades I • Kratylos • Hippias Maior • Faidros • Theaitetos • 11. Valtio • 12. Akateemisia askelia: Filosofia • Parmenides • Sofisti • Valtiomies • Timaios • Kritias • Filebos • Luento Hyvästä • Seitsemäs kirje • Valtio- ja yhteiskuntateoria • Lait • 13. Puoliautenttisia ja epäperäisiä teoksia: Dialogeja • Kleitofon • Kilpailijat • Theages • Hipparkhos • Sisyfos • Minos • Epinomis • Alkibiades II • Oikeasta • Hyveestä • Demodokos • Eryksias • Aksiokhos • Halkyon ja muita myöhempiä • Kirjeet (paitsi Seitsemäs) • Määritelmiä • Epigrammit • 14. Platon ja jälkimaailma: Tekstit • Akatemia • Keskiplatonismi • Uusplatonismi • Keskiaika • Renessanssista 1900-luvulle • Nykyaika == Lähteet == == Aiheesta muualla == * Reijo Valta: Thesleff: Platonin arvoitus. Pois työpöydältä 31.5.2011. * Jyrki Alenius: Plataanipuun varjossa. Helsingin sanomat 3.7.2011. * * Jussi K. Niemelä: Platonista on moneksi. Skeptikko 4/2011. Luokka:Suomalaiset filosofian tietokirjat Luokka:Vuoden 2011 kirjat
Talvikynteli

Talvikynteli (Satureja montana) on monivuotinen maustekasvi. Suomessa se ei oikein menesty talven yli avomaalla. Sitä käytetään mausteena esimerkiksi papuihin, makkaraan ja patoihin.Talvikynteli Talvikynteli on varpumaisempi ja voimakasaromisempi versio kesäkyntelistä (Satureja hortensis). Talvikyntelin lehdet ovat myös tiheämmässä ja usein pienempiä kuin kesäkyntelillä. == Lähteet == == Aiheesta muualla == *Kassu – Kasvien suomenkieliset nimet: Talvikynteli (Satureja montana) *Yrttitarha: Kynteli *ITIS: Satureja montana *United States Department of Agriculture (USDA): Satureja montana *Dr. Duke's Phytochemical and Ethnobotanical Databases: Satureja montana *Pherobase: Floral volatiles of Satureja montana *Plants For A Future: Satureja montana Luokka:Huulikukkaiskasvit
Robert Kurka

Robert Kurka (22. joulukuuta 1921 Cicero, Illinois – 12. joulukuuta 1957 New York, New York) oli yhdysvaltalainen säveltäjä. Hän opiskeli viulunsoittoa Kathleen Parlowin ja Hans Letzin johdolla ja pääsi myöhemmin Columbian yliopistoon, josta hän valmistui Master of Arts -arvolla vuonna 1948. Kurka oli säveltäjänä laajalti itseoppinut, mutta hän sai lyhytaikaista opetusta Otto Lueningilta ja Darius Milhaudilta.Schirmer.com: Robert Kurka Kurka sai muun muassa Guggenheim-stipendin ja palkinnon Kansalliselta taide- ja kirjallisuusinstituutilta. Brandeisin yliopisto myönsi hänelle ensimmäisen Creative Awardin hieman ennen hänen kuolemaansa. Kurka opetti City College of New Yorkissa, Queens Collegessa ja Dartmouthissa. Hänen kuolemansa 35-vuotiaana aiheutti leukemia. Hänen tunnetuin teoksensa on postuumisti esitetty ooppera The Good Soldier Schweik. Hänen musiikkinsa on tyylillisesti uusklassista.Chicago Tribune: RECORDINGS. Robert Kurka == Teoksia == * Viulukonsertto (op. 8) * Music for Orchestra (op. 11) * Music for Five Instruments (op. 14) * Pianotrio (op. 16) * Sinfonia nro 2 (op. 24, 1953) * Julius Caesar, sinfoninen epilogi (orkesterille, op. 28) * Concertino (kahdelle pianolle ja orkesterille, op. 31) * Konsertto marimballe ja orkesterille (op. 34) * Ballad (käyrätorvelle ja jousiorkesterille, op. 36) * The Good Soldier Schweik (ooppera, 1958) * The Good Soldier Schweik, sarja oopperasta * Serenade for Small Orchestra after Lines by Walt Whitman * Sonatiini sellolle ja pianolle == Lähteet == == Aiheesta muualla == * AllMusic: Robert Kurka Luokka:Yhdysvaltalaiset säveltäjät Luokka:Vuonna 1921 syntyneet Luokka:Vuonna 1957 kuolleet
Jarl Andstén

Jarl Oskar Wilhelm Andstén (7. joulukuuta 1884 Helsinki – 2. heinäkuuta 1943 Helsinki) oli suomalainen kilpapurjehtija. Hän kilpaili vuoden 1912 kesäolympialaisissa Tukholmassa Örn-2-joukkueessa, joka sijoittui neljänneksi kahdeksan metrin luokassa. Samassa joukkueessa Andsténin kanssa oli muiden muassa hänen veljensä Curt Andstén.Jarl Andstén Biography and Olympic Results | Olympics at Sports-Reference.com Finland Sailing at the 1912 Stockholm Summer Games | Olympics at Sports-Reference.com == Lähteet == Luokka:Suomalaiset kilpapurjehtijat Luokka:Vuonna 1884 syntyneet Luokka:Vuonna 1943 kuolleet
Steve Holman

Steven Clifton Orlando Holman (s. 2. maaliskuuta 1970 Indianapolis) on yhdysvaltalainen entinen yleisurheilija, joka kilpaili keskimatkojen juoksussa ja kestävyysjuoksussa. Holman juoksi 1 500 metrillä Barcelonan olympialaisissa 1992, joissa hän pääsi välieriin saakka. Hän voitti matkalla vuoden 1992 NCAA:n mestaruuden ja sijoittui seuraavan vuoden halli-MM-kisoissa neljänneksi ajallaan 3.45,59. Holman oli MM-kisoissa 1997 välieränsä seitsemäs 1 500 metrin matkalla eikä päässyt loppukilpailuun, mutta sijoittui 3 000 metrillä kuudenneksi sisäratojen MM-kisoissa 1999. Hän oli vuoden 1999 ulkoratojen maailmanmestaruuskilpailuissa 1 500 metrin matkalla yhdeksäs ja voitti saman matkan Yhdysvaltain-mestaruuden. == Henkilökohtaiset ennätykset == Lähde: IAAF * 1 500 m: 3.31,52 (Brysselissä 1997) * 3 000 m (sisäradat): 7.42,49 (Fairfaxissa 1996) == Lähteet == Luokka:Yhdysvaltalaiset keskimatkojen juoksijat Luokka:Yhdysvaltalaiset kestävyysjuoksijat Luokka:Vuonna 1970 syntyneet Luokka:Elävät henkilöt
Demokraatti

Demokraatti voi tarkoittaa seuraavia: * demokraatti, demokratian eli kansanvallan kannattaja * demokraatti, nimitys eri maissa toimivien Demokraattinen puolue -nimisten puolueiden kannattajille * Demokraatti (vuosina 1895–1918 Työmies, 1918–1988 Suomen Sosialidemokraatti, 1988–2001 Demari, 2001–2012 Uutispäivä Demari), Suomen sosialidemokraattisen puolueen pää-äänenkannattajana toimiva sanomalehti * Demokraatti, Turun Päivälehden nimi vuonna 1919
Francisco Sánchez (dominikaanilainen nyrkkeilijä)

Francisco Sánchez (s. 2. maaliskuuta 1956) on dominikaanilainen entinen nyrkkeilijä. Hän osallistui Montréalin olympialaisissa 1976 alle 54-kiloisten sarjaan, jossa hän putosi toisella kierroksella hävittyään japanilaiselle Hitoshi Ishigakille. == Lähteet == * Sánchezin profiili sports-reference.com -sivustolla Luokka:Dominikaanilaiset nyrkkeilijät Luokka:Vuonna 1956 syntyneet Luokka:Elävät henkilöt
Francisco Sanchez

Francisco Sanchez tai on ainakin seuraavien henkilöiden nimi: * Francisco Sánchez, portugalilainen filosofi * Paco de Lucía, oik. Francisco Sánchez Gómez, espanjalainen kitaristi * Francisco Sanchez, yhdysvaltalainen poliitikko * Francisco Sánchez Betancourt, venezuelalainen uimari * Francisco Sánchez Vargas, espanjalainen yleisurheilija * Francisco Sánchez Parra, espanjalainen painija * Francisco Sanchez d'Avolio, belgialainen jalkapalloilija * Francisco Sánchez González, meksikolainen jalkapalloilija * Francisco Sánchez Silva, chileläinen jalkapalloilija * Francisco Sanchez Chamuscado, espanjalainen konkistadori * Francisco Sánchez, espanjalainen purjehtija * Joaquin Francisco Sanchez, filippiiniläinen laulaja * Francisco Sánchez, dominikaanilainen nyrkkeilijä * Francisco Sánchez, meksikolainen nyrkkeilijä * Francisco Sánchez Jover, espanjalainen lentopalloilija
Teddy Randazzo

Alessandro Carmelo "Teddy" Randazzo (13. toukokuuta 1935 Brooklyn, New York – 21. marraskuuta 2003 Orlando, Florida)Teddy Randazzo | AllMusic oli yhdysvaltalainen lauluntekijä. Hänen Bobby Weinsteinin kanssa tekemiään hittejä olivat "Goin' Out Of My Head", "It's Gonna Take a Miracle", "I'm On The Outside (Looking In)", "Pretty Blue Eyes" ja "Have You Looked Into Your Heart". Randazzon ja Weinsteinin yhteistyö alkoi vuonna 1957.Songwriters Hall of Fame: Teddy Randazzo Randazzo syntyi musikaaliseen perheeseen, ja hän aloitti oman musiikillisen uransa 15-vuotiaana The Three Chuckles -kokoonpanon jäsenenä. Hän toimi päälaulajana yhtyeen ensimmäisessä hitissä ("Runaround"). Hän menestyi myös sooloartistina; hitteihin kuuluivat "Little Serenade" ja "The Way of a Clown". Hän esiintyi Alan Freedin näytöksissä, Ed Sullivan Show'ssa ja muiden muassa elokuvissa Minkäpä tyttö sille voi ja Rock, rock, rock!. Randazzo otettiin Songwriters Hall of Fameen vuonna 2007. == Lähteet == Luokka:Yhdysvaltalaiset lauluntekijät Luokka:Vuonna 1935 syntyneet Luokka:Vuonna 2003 kuolleet Luokka:Songwriters Hall of Fame
Theodore Morse

Theodore Morse (13. huhtikuuta 1873 Washington DC – 25. toukokuuta 1924 New York) oli yhdysvaltalainen lauluntekijä. Hän julkaisi ensimmäisen laulunsa, "Goodbye Dolly Garyn", vuonna 1897. Hänen laulujensa sanoittajia olivat pääasiallisesti Edward Madden, Richard Buck, Howard Johnson, Alfred Bryan, Jack Mahoney ja hänen vaimonsa Theodora Morse.Songwriters Hall of Fame: Theodore Morse Morse oli ASCAP:n alkuperäisjäsen, ja hänet otettiin Songwriters Hall of Fameen vuonna 1970. == Lauluja == * "Another Rag" * "Aren't You the Wise Old Owl?" * "Bobbin' Up and Down" * "Dear Old Girl" * "Down in Jungle Town" * "Good Old USA" * "Hail! Hail! The Gang's All Here!" * "He's a College Boy" * "I'd Rather Be a Lobster than a Wise Guy" * "I've Got a Feelin' for You" * "Keep a Little Cosy Corner in Your Heart for Me" * "Keep on the Sunny Side" * "A Little Boy Called Taps" * "M-O-T-H-E-R" * "Sing Me Love's Lullaby" * "When Uncle Joe Plays a Rag on His Old Banjo" == Lähteet == Luokka:Yhdysvaltalaiset lauluntekijät Luokka:Songwriters Hall of Fame Luokka:Vuonna 1873 syntyneet Luokka:Vuonna 1924 kuolleet
Irving Burgie

Irving Burgie (28. heinäkuuta 1924 Brooklynhttp://musicsack.com/PersonFMTDetail.cfm?PersonPK=100109576 – 29. marraskuuta 2019Irving Burgie dies one eve of 53rd independence of Barbados ) oli yhdysvaltalainen karibialaisen musiikin säveltäjä, joka on käyttänyt myös taiteilijanimeä Lord Burgess. Hänen kappaleitaan ovat esimerkiksi "Day-O", "Jamaica Farewell", "Island in the Sun", "Angelina" ja "Mary's Boy Child". Hän on tehnyt useita kappaleita, jotka Harry Belafonte on levyttänyt; näiden joukossa on kahdeksan laulua Belafonten albumilta Calypso (1956). Lisäksi Burgien lauluja on esittänyt esimerkiksi Kingston Trio. Kaikkiaan hänen laulujensa levytyksiä on myyty maailmassa yli 100 miljoonaa.Songwriters Hall of Fame: Irving Burgie Barbadoslaiselle äidille syntynyt Burgie sanoitti Barbadosin kansallislaulun. Burgie palveli toisessa maailmansodassa vuonna 1943. Hän opiskeli Juilliard School of Musicissa, Arizonan yliopistossa ja Etelä-Kalifornian yliopistossa. Hänen omaelämäkertansa "Day-O!!!" julkaistiin vuonna 2007. Hänet otettiin samana vuonna Songwriters Hall of Fameen. == Lähteet == Luokka:Yhdysvaltalaiset säveltäjät Luokka:Kansallislaulujen sanoittajat Luokka:Songwriters Hall of Fame Luokka:Vuonna 1924 syntyneet Luokka:Vuonna 2019 kuolleet
Togon vaakuna

Togon vaakuna on Togon tunnus lipun, kansallislaulun ja moton ohella. Se otettiin käyttöön vuonna 1962. Leijonat ovat vaakunassa symboloimassa kansan rohkeutta. Niiden käsissään pitämät jousi ja nuoli kuvaavat lujaa tahtoa puolustaa maata vihollisilta. Keskellä olevat kirjaimet tulevat sanoista République Togolaise, Togon tasavalta. Niiden yläpuolella on kaksi Togon lippua. Ylhäällä lukee valtion ranskankielinen motto Travail, Liberté, Patrie, suomeksi työ, vapaus, isänmaa. ==Lähteet== Luokka:Valtioiden vaakunat vaakuna
Tšadin vaakuna

Tšadin vaakuna on Tšadin tunnus lipun, kansallislaulun ja moton ohella. Vaakunan kilvessä on keltaista ja sinistä. Sininen kuvaa Tšadjärveä. Kilven yläpuolella on nouseva Aurinko. Kilvenkannattajina on vuohi ja leijona. Kilven oikealla puolella oleva vuohi kuvaa maan pohjoisosaa ja leijona vasemmalla maan eteläosaa. Vaakunassa esiintyvät maan lipun värit. Vaakunassa on valtion motto Unité, travail, progrès, suomeksi yhtenäisyys, työ, kehitys. Valtiolla on myös erillinen sinetti, jossa on maan afrikkalaisuutta kuvastavat nuoren naisen kasvot. ==Lähteet== Luokka:Valtioiden vaakunat vaakuna
Jack Norworth

Jack Norworth (5. tammikuuta 1879 Philadelphia, Pennsylvania – 1. syyskuuta 1959 Laguna Beach, Kalifornia) oli yhdysvaltalainen lauluntekijä. Hän teki sanoitukset lauluun "Take Me Out to the Ball Game" (1908, musiikki: Albert Von Tilzer), josta tuli 1908 Billy Murrayn ja The Haydn Quartetin menestyskappale. Norworth on kuulunut Songwriters Hall of Fameen vuodesta 1970.Songwriters Hall of Fame: Jack Norworth Norworth esiintyi uransa alkupuolella vaudevillessä, ja myöhemmin hän esiintyi useissa Broadway-musikaaleissa. Hän esiintyi pääasiassa näyttelijänä ja laulajana ja esiintyi yleensä vaimonsa Nora Bayesin kanssa. == Kappaleita == * "Come Along, My Mandy" * "Dear Dolly" * "Good Evening, Caroline" * "Honey Boy" * "Kitty" * "Meet Me in Apple Blossom Time" * "O How He Could Sing an Irish Song" * "Over on the Jersey Side" * "Shine On Harvest Moon" * "Since My Mother Was a Girl" * "Smarty" * "Take Me Out to the Ball Game" == Lähteet == Luokka:Yhdysvaltalaiset lauluntekijät Luokka:Vuonna 1879 syntyneet Luokka:Vuonna 1959 kuolleet Luokka:Songwriters Hall of Fame
Carolyn Leigh

Carolyn Leigh (21. elokuuta 1926 New York – 19. marraskuuta 1983 New York) oli yhdysvaltalainen sanoittaja. Hän opiskeli Queens Collegessa. Hän kirjoitti Broadwaylle ja teki yhteistyötä muiden muassa Cy Colemanin ja Moose Charlapin kanssa. Hänet otettiin Songwriters Hall of Fameen vuonna 1985.Songwriters Hall of Fame: Carolyn Leigh Leighin kappaleisiin lukeutuvat "The Best Is Yet to Come", "Young at Heart", "How Little We Know", "Westport", "Spring in Maine", "The Rules of the Road", "Firefly", "Witchcraft", "I'm Flying", "I Gotta Crow", "I Walk a Little Faster", "You Fascinate Me So", "Hey, Look Me Over", "Tall Hopes", "El Sombrero", "One Day We Dance", "It Amazes Me", "The Other Side of the Tracks", "Real Live Girl", "I've Got Your Number", "Here's to Us", "A Doodlin' Song", "Stay With Me", "On Second Thought", "Pass Me By", "When In Rome" ja "Ouzo". Leigh työskenteli elokuvissa Kardinaali ja Iso susi kutsuu. Hän sai Tony-ehdokkuudet musikaaleista Little Me (1963) ja How Now, Dow Jones (1968).Internet Broadway Database: Carolyn Leigh - Awards == Lähteet == Luokka:Yhdysvaltalaiset sanoittajat Luokka:Vuonna 1926 syntyneet Luokka:Vuonna 1983 kuolleet Luokka:Songwriters Hall of Fame
Aasiankiitäjä

Aasiankiitäjä (Apus pacificus) on kiitäjiin kuuluva lintulaji. == Ulkonäkö ja koko == Aasiankiitäjä on 18–19 senttimetriä pitkä. Väritykseltään se muistuttaa tervapääskyä, mutta sen yläperä on valkoinen. Lisäksi pyrstön lovi on tervapääskyyn verrattuna syvempi ja siivet pidemmät. == Levinneisyys == Aasiankiitäjä pesii Aasiassa Keski-Siperiasta itään päin. Harhailijoita on havaittu ainakin Norjassa ja Isossa-Britanniassa. == Lähteet == Luokka:Kiitäjälinnut
Tundramatiks

Tundramatiks oli suomalainen folkpunk-yhtye. Tundramatiksin musiikkia luonnehdittiin slaavilaiseksi garageksi. Yhtye perustettiin vuonna 2003 ja sen esikoisalbumi Kyy pivossa julkaistiin vuonna 2006. Tundramatiks lopetti toimintansa jäähyväiskonserttiin 2. toukokuuta 2015. ==Diskografia== ===Studioalbumit=== * * * Ajo (14.3.2014 Exogenic Music Group) ===Singlet=== * * * * Mä lähen himaan (2014) * Kaipaan (vier. Yona, 2014) * Ruusutarhassa (2014) ===Musiikkivideot=== * * Yhdes astellaan (2012) * * Mykkä ainoa (2012) * Mä lähen himaan (2014) * Kaipaan (2014) * Vastavirtaan (2014) ==Aiheesta muualla== * Yhtyeen viralliset sivut * * Yhtyeen Facebook-sivu Luokka:Suomalaiset rockyhtyeet
Hønefoss BK

Hønefoss BK on norjalainen jalkapallojoukkue, joka on perustettu 1895 Hønefossissa. Seuran edustusjoukkue pelasi 2. divisioonassa kaudella 2018. 350px|thumb|left|AKA Arena Luokka:Ringerike Luokka:Norjalaiset jalkapalloseurat Luokka:Vuonna 1895 perustetut urheiluseurat
North Atlantic Tracks

North Atlantic Organised Track System (NAT OTS) ovat Atlantin valtameren ylittäviä lentoreittejä jotka ulottuvat Pohjois-Amerikan rannikolta Länsi- Euroopan rannikolle. Ne varmistavat ilma-alusten riittävät etäisyydet toisiinsa alueilla, joita tutkavalvonta ei kykene täydellisesti kattamaan. Ensimmäiset reitit julkaistiin vuonna 1961, ja järjestelmä otettiin säännölliseen käyttöön vuonna 1965. Lentoreittejä käyttävät mannertenväliset lentovuorot, lentokorkeuden ollessa 34 000:sta 42 000:een jalkaan (10 360–13 020 metriä, vuoteen 2022 8 630–13 020 m). Reiteille ohjaaminen ja niillä liikennöinti on erityisen Oceanic Center -lennonjohtokeskuksen hallinnassa. Käytettävä reitti määräytyy sen perusteella mikä tarjoaa mahdollisimman lyhyen ylitysajan. Reittisuunnittelu riippuu useista tekijöistä, joista merkittävin on ilmakehän suihkuvirtaus. Reittiä määrättäessä pyritään välttämään koneeseen kohdistuvaa vastatuulta ja hyödyntämään mahdollisimman paljon myötätuulta. Tämä on tehokkain keino lyhentää lentoaikaa ja sen seurauksena alentaa lentokoneen polttoaineenkulutusta. Jotta tällainen optimointi olisi mahdollista, reitit laaditaan päivittäin kulloinkin vallitsevien tuuliolosuhteiden perusteella. OTS-reitit eivät tosin ole ainoita valtameri- ilmatilassa käytettäviä, vaan myös omien reittien suunnittelu (ns. random routes, satunnaisreitit) on mahdollista, ja joillain reiteillä välttämätöntä. Ennen saapumistaan Oceanic Centerin valvomaan ilmatilaan, koneen lentäjä ottaa yhteyden sen lennonjohtoon ja pyytää selvityksen reitille ilmoittaen arvioidun lentoaikansa reitin alkupisteeseen. Lennonjohto laskee vaaditut lentoetäisyydet ja antaa selvityksen reitille. Voi olla ettei pyydetty reitti ole vapaa koneen nykyisellä lentokorkeudella tai kyseisenä aikana, jolloin lennonjohto määrää vaihtamaan lentokorkeutta tai reittiä. Lentäjä ei voi muuttaa lentokorkeutta tai reittiä ilman lupaa. Maaliskuusta 2024 ei valtameri-ilmatilaan tosin vaadita enää erillistä (menetelmä)lennonjohtoselvitystä, vaan koneet voivat lentää alkuperäisen reittiselvityksensä mukaisesti, johon lennonjohto tarvittaessa puuttuu. Myös järjestelmän lakkauttamisesta on keskusteltu, sillä GPS-suunnistuksen aikakaudella nämä reitit eivät enää ole teknisesti välttämättömiä. == Lähteet == ==Aiheesta muualla== * Ajankohtaiset Atlantin ylittävät lentoreitit itään * Ajankohtaiset Atlantin ylittävät lentoreitit länteen Luokka:Lennonjohto
Giulia Rubini

Giulia Rubini (s. 2. kesäkuuta 1935) on italialainen näyttelijä. Hän esiintyi 35:ssä elokuvassa vuosina 1953–1968. Hän esiintyi pääroolissa La finestra sul Luna Parkissa (1957), joka otettiin Berliinin elokuvajuhlille. Muita elokuvia, joissa hänellä oli osia, olivat muiden muassa Peppino, le modelle e chella là (1957), Daavid ja Goljat (1960) ja Kauhujen viidakko (1965). == Aiheesta muualla == * Luokka:Italialaiset näyttelijät Luokka:Vuonna 1935 syntyneet Luokka:Elävät henkilöt
Beninin vaakuna

Beninin vaakuna on Beninin tunnus lipun, kansallislaulun ja moton ohella. Se otettiin käyttöön vuonna 1964, mutta vaihdettiin 1975 ja palautettiin käyttöön vuonna 1990. Kilpi on nelijakoinen. Ensimmäisessä kentässä on paikallinen Somba-linnoitus, toisessa kentässä on Beninin tähti, ritarikunnan ansiomerkki, kolmannessa kentässä on palmu ja neljännessä purjelaiva. Kilvenkannattajina on kaksi leopardia, Beninin kansalliseläintä. Kilven yläpuolella on kaksi sarvea, joissa on maissia kuvaamassa menestystä. ==Lähteet== Vaakuna Luokka:Valtioiden vaakunat
Maceo Pinkard

Maceo Pinkard (27. kesäkuuta 1897 Bluefield, Länsi-Virginia – 21. heinäkuuta 1962 New York, New York) oli yhdysvaltalainen lauluntekijä. Hän opiskeli Bluefield Colored Institutessa ja perusti varhaisella urallaan oman orkesterinsa, jota hän kierteli johtamassa. Vuonna 1914 hän perusti teatteriagentuurin Omahaan, Nebraskaan, ja myöhemmin hän perusti Pinkard Publications -kustantamon New Yorkissa.Songwriters Hall of Fame: Maceo Pinkard Pinkard toimi sekä säveltäjänä että sanoittajana. Hänen hittejään ovat "Sugar", "Gimme a Little Kiss, Will Ya Huh?", "At Twilight", "Them There Eyes", "Sweet Georgia Brown", "Here Comes the Show Boat", "Sweet Man", "I'll Be a Friend (With Pleasure)", "Don't Cry Little Girl, Don't Cry", "Congratulations", "Is That Religion?", "Liza", "Lila", "There Must Be Somebody Else", "Okay Baby", "That Wonderful Boy Friend of Mine", "Let's Have a Showdown", "My Old Man" ja "Mammy O' Mine". Pinkard otettiin Songwriters Hall of Fameen vuonna 1984. Hänen opinahjonsa järjestää hänen kunniakseen viikon kestävän vuosittaisen juhlan. == Lähteet == Luokka:Yhdysvaltalaiset lauluntekijät Luokka:Songwriters Hall of Fame Luokka:Vuonna 1897 syntyneet Luokka:Vuonna 1962 kuolleet
Salottisipuli

Salottisipuli (Allium cepa Ascalonicum-ryhmä tai Allium ascalonicum) on ruokasipuli, jota käytetään kokonaisena pataruokiin ja mausteena esimerkiksi kastikkeisiin, liemiin ja keittoihin. Sen makua pidetään erityisen hienona.Kotimaiset kasvikset viitattu 2.3.2012 Kaakkois-Aasiassa salottisipulia käytetään erittäin yleisesti ruoanlaitossa. Ruskeanpunainen salottisipuli lisääntyy jakautumalla. Salottisipuli on luultavasti alun perin kotoisin Keski- tai Lounais-Aasiasta, mistä se on levinnyt Intiaan ja itäisen Välimeren alueelle. Sen nimi juontuu Askalonin kaupungista nykyisessä Israelissa, mistä muinaiset kreikkalaiset uskoivat salottisipulien olevan peräisin.Raholan syötäviä sanoja: Sipulit viitattu 21.1.2020 == Lähteet == Luokka:Sipulit
Lively-luokka (hävittäjä)

Lively-luokka oli Britannian kuninkaallisen laivaston torpedovenehävittäjäluokka (), jonka Laird, Son and Company suunnitteli ja valmisti ilman alustavaa tilausta. Laivasto kuitenkin osti alukset 1901. Ne luokiteltiin 30 solmun nopeuden omaavina ja nelisavuhormisina lokakuussa 1913 B-luokkaan. == Alukset == Lively-luokan torpedovenehävittäjätGardiner, Robert s. 97 Nimi Telakka Kölinlasku Vesille Valmis Kohtalo HMS Lively Laird, Son and Company, Birkenhead 20. kesäkuuta 1899 14. heinäkuuta 1900 huhtikuu 1902 myyty romutettavaksi 1920 HMS Sprightly Laird 20. kesäkuuta 1899 25. syyskuuta 1900 maaliskuu 1902 myyty romutettavaksi 1921 == Lähteet == * * * * === Viitteet === *
Dassault Ouragan

Dassault MD.450 OuraganDassault MD.450 Ouragan, le premier avion à réaction français () oli ensimmäinen Ranskassa valmistettu suihkuhävittäjä. Marcel Dassaultin suunnitteleman koneen prototyypin ensilento tapahtui 28. helmikuuta 1949. Ouragan teki huomattavan pitkän palvelusuran, ja sitä käyttivät Ranskan ohella Israel, Intia ja El Salvador. Koneen moottorina on Hispano-Suizan lisenssivalmistama Rolls-Royce Nene 104B. Ouraganin jatkokehittelyn tuloksena syntyi Mystère. Konetyyppi osallistui ainakin Suezin kriisiin, Kuuden päivän sotaan, sekä Intian-Pakistanin sotaan vuonna 1965. Konetyyppi tunnettiin Intiassa nimellä Toofani, joka sekin tarkoittaa hurrikaania. ==Tekniset tiedot== ==Lähteet== == Aiheesta muualla == *http://www.dassault- aviation.com/en/passion/aircraft/military-dassault- aircraft/md-450-ouragan.html?L=1 (Luettu 2.3. 2012) *http://www.netti.fi/~halle/planes/fra/ouragan.htm *http://www.vectorsite.net/avmyst.html Ouragan Luokka:Ranskalaiset hävittäjälentokoneet Luokka:1940-luvun hävittäjälentokoneet
Francisco Sánchez Betancourt

Francisco Demetrio Sánchez Betancourt (s. 6. syyskuuta 1976 Cumaná) on venezuelalainen entinen uimari. Sánchez voitti lyhyen radan MM-kisoissa 1995 kultaa 50 metrin vapaauinnissa ja sai pronssia 100 metrin vapaauintimatkalta. Hän osallistui seuraavan vuoden olympialaisissa viidelle matkalle ja sai parhaan sijoituksensa 50 metrin vapaauinnista, jossa hän oli seitsemäs. Sánchez sai lyhyen radan MM-mitaleja jälleen Göteborgin kisoissa 1997, kun hän nappasi kultaa sekä 50 että 100 metrin vapaauinneista. Pan-Amerikan kisoissa 1999 hän voitti 100 metrin perhosuinnin, jonka lisäksi Venezuela sai pronssia 4 × 100 metrin vapaauintiviestistä. Sánchez kuitenkin jäi Sydneyn olympialaisissa 2000 aiempaa heikoille sijoille, sillä hänen paras henkilökohtainen tuloksensa oli 29. sija 100 metrin perhosuinnista. == Lähteet == Luokka:Venezuelalaiset uimarit Luokka:Vuonna 1976 syntyneet Luokka:Elävät henkilöt
Liekehtivä valtaistuin

Liekehtivä valtaistuin () on Rick Riordanin kirjoittama vuonna 2011 julkaistu nuorten fantasiaromaani, joka on Kanen aikakirjat -sarjan toinen kirja ja jatkoa kirjalle Punainen pyramidi. Kirjan suomennos ilmestyi tammikuussa 2012.Liekehtivä valtaistuin Risingshadow.net-sivustolla == Lähteet == ==Aiheesta muualla== * Kirjasampo Luokka:Yhdysvaltalaiset nuorten fantasiaromaanit Luokka:Vuoden 2011 kirjat Luokka:Rick Riordanin teokset Luokka:Mytologia populaarikulttuurissa
Francisco Sánchez Jover

Francisco Sánchez Jover (s. 24. huhtikuuta 1960 Murcia) on espanjalainen entinen lentopalloilija. Sánchez oli mukana maansa joukkueessa, joka voitti pronssia Välimeren kisoista 1991, ja pelasi myös Barcelonan olympialaisissa 1992, joissa Espanja sijoittui kahdeksanneksi. Hän oli voittamassa Välimeren kisojen mitalia toistamiseen Languedoc-Roussillonissa 1993, jolloin joukkue sai hopeaa. == Lähteet == Luokka:Espanjalaiset lentopalloilijat Luokka:Vuonna 1960 syntyneet Luokka:Elävät henkilöt
Jouko Hautala

Jouko Johannes Abraham Hautala (27. kesäkuuta 1910 Oulu – 5. lokakuuta 1983Otavan iso tietosanakirja, osa 3, palsta 455. Helsinki: Otava, 1962. Mitä-Missä-Milloin, Kansalaisen vuosikirja 1985, s. 104. Helsinki: Otava, 1984. Helsinki) oli suomalainen kansanrunoudentutkimuksen professori ja Suomalaisen Kirjallisuuden Seuran (SKS) kansanrunousarkiston johtaja. == Elämä == Jouko Hautalan vanhemmat olivat toimittaja Janne Hautala ja Hilma Maria Pohto ja puoliso vuodesta 1937 Irja Annikki Kaartinen. Ylioppilaaksi Hautala tuli 1930 ja valmistui filosofian kandidaatiksi 1936 ja lisensiaatiksi 1945. Filosofian tohtoriksi hän väitteli 1946. Hautala toimi SKS:n kansanrunousarkistossa ja seuran hallintoelimissä sekä Helsingin yliopiston dosenttina ja professorina neljän vuosikymmenen aikana. Hän oli perehtynyt kulttuurintutkimukseen laaja-alaisesti. Hänen suomeksi julkaisemansa perusteellinen historiateos Suomalainen kansanrunoudentutkimus (1954) on palvellut jatkuvasti alan käsikirjana ja siitä muokkautui myöhemmin englanninkielinen versio osaksi Suomen tieteen historiaa. Hän oli avustamassa myös suurissa sanakirjahankkeissa. Kansatieteellinen Filmi Oy:n sihteerinä ja taloudenhoitajana Hautala toimi 1938–1944 ja Studia Fennican toimitussihteerinä vuodesta 1947. == Perhe == Jouko Hautalan puoliso oli Irja Annikki Kaartinen (1909-1998), jonka kanssa hän avioitui vuonna 1937. Heidän lapsiaan olivat taidemaalari Jorma Hautala ja elokuvaohjaaja Marja Pensala. == Kirjallista tuotantoa == *Aunuksen asunnoilla: Itä-Karjalan kansanomaista rakennuskulttuuria, Carolus Lindbergin kanssa, 1943 * Lauri Lappalaisen runo, 1945 (väitöskirja) *Suomen kansan arvoituskirja, Martti Haavion kanssa, 1946 * Hiiden hirven hiihdäntä, 1947 *Vanhat merkkipäivät, toimittanut Jouko Hautala, kuvittanut Erkki Tuomi, 1948 *Kotiseutu laulaa: Kansanlaulujen ja sävelmien keruuopas, 1953 *Suomalainen kansanrunoudentutkimus, 1954 *Juhlavakka: Kansanomaisten juhla- ja merkkipäivien viettotapojen keruuopas, 1956 *Myytit ja kvasimyytit, 1957 *Jumin keko: Tutkielmia kansanrunoustieteen alalta, toimittanut Jouko Hautala 1960 == Lähteet == * ===Viitteet=== ==Aiheesta muualla== * Luokka:Suomalaiset folkloristit Luokka:Suomalaiset arkistonhoitajat Luokka:Helsingin yliopiston professorit Luokka:Suomalaiset professorit Luokka:Suomalaiset tietokirjailijat Luokka:Vuonna 1910 syntyneet Luokka:Vuonna 1983 kuolleet
Benjamin Thomsen

Benjamin Thomsen (s. 25. elokuuta 1987) on kanadalainen alppihiihtäjä. Hän on erikoistunut vauhtilajeihin, syöksylaskuun ja supersuurpujotteluun. Thomsen kilpaili alppihiihdon maailmancupissa ensimmäisen kerran Kvitfjellissä maaliskuussa 2010. Ensimmäiset pisteensä hän saavutti joulukuussa 2010 sijoituttuaan 16:nneksi Val Gardenan syöksylaskussa. Kymmenen parhaan joukkoon hän laski ensimmäisen kerran 4. helmikuuta 2012 oltuaan Chamonix'n syöksylaskussa viides. Viikkoa myöhemmin hän sijoittui toiseksi Sotšin syöksylaskukilpailussa. Garmisch-Partenkirchenin MM-kilpailuissa 2011 Thomsen sijoittui syöksylaskussa 18:nneksi ja supersuurpujottelussa 19:nneksi. Schladmingissa 2013 hän oli syöksylaskussa 17:s ja supersuurpujottelussa 19:s. Sotšin olympialaisissa 2014 hän sijoittui syöksylaskussa 19:nneksi. Åren MM- kilpailuissa 2019 hän oli syöksylaskussa seitsemäs ja supersuurpujottelussa 17:s. == Lähteet == Luokka:Kanadalaiset alppihiihtäjät Luokka:Vuonna 1987 syntyneet Luokka:Elävät henkilöt
John Steven Satterthwaite

John Steven Satterthwaite (11. elokuuta 1928 Randwick – 23. huhtikuuta 2016) oli australialainen roomalaiskatolinen piispa. Hänet vihki papiksi Armidalen hiippakuntaan Luigi Traglia 16. maaliskuuta 1957, ja hänet nimitettiin Lismoren koadjuuttoripiispaksi sekä Thignican titulaaripiispaksi 6. maaliskuuta 1969. Piispaksi vihkiminen seurasi 1. toukokuuta. Pääkonsekraattorina toimi Norman Thomas Gilroy, jota avustivat Thomas Vincent Cahill ja James William Gleeson.Catholic-Hierarchy.org: Bishop John Steven Satterthwaite 1\. syyskuuta 1971 Satterthwaitesta tuli Lismoren piispa, jona hän toimi, kunnes erosi tehtävistään 1. joulukuuta 2001. == Lähteet == Luokka:Australialaiset papit Luokka:Katoliset piispat Luokka:Vuonna 1928 syntyneet Luokka:Vuonna 2016 kuolleet
Maili tunnissa

Maili tunnissa (tunnus mph tai MPH) on Britanniassa ja Yhdysvalloissa käytetty nopeuden yksikkö esimerkiksi autojen nopeuden ilmoittamiseen. Maililla tarkoitetaan tässä maamailia, joten 1 mph = 1,609 344 km/h. Luokka:Nopeusyksiköt
Geoffrey Hilton Jarrett

Geoffrey Hilton Jarrett (s. 1. joulukuuta 1937) on australialainen roomalaiskatolinen piispa. Hän kääntyi katolilaiseksi vuonna 1965, ja hänet vihki papiksi Guilford Clyde Young 14. toukokuuta 1970. Hänet nimitettiin Lismoren koadjuuttoripiispaksi 9. joulukuuta 2000, ja piispaksi vihkiminen seurasi 22. helmikuuta 2001. Pääkonsekraattorina toimi Edward Bede Clancy, jota avustivat Francesco Canalini ja John Steven Satterthwaite.Catholic- Hierarchy.org: Bishop Geoffrey Hilton Jarrett 1\. joulukuuta 2001 Jarrettista tuli Lismoren piispa, joksi hänet asetettiin 12. joulukuuta. Hänet nimitettiin 14. marraskuuta 2011 Brisbanen arkkihiippakunnan apostoliseksi hallitsijaksi. == Lähteet == Luokka:Australialaiset papit Luokka:Katoliset piispat Luokka:Vuonna 1937 syntyneet Luokka:Elävät henkilöt
Mikko Laanniemi

Mikko Laanniemi (s. 17. toukokuuta 1984) on suomalainen koripalloilija. Laiturina pelaava Laanniemi on Kotkan Työväen Palloilijoiden kasvatti. Hän on pelannut Korisliigassa viitenä kautena. == Pelaajaura == Laanniemi debytoi miesten pääsarjassa kaudella 2001–2002 kasvattajaseuransa KTP:n joukkueessa. Hän pelasi KTP:ssä tulokaskaudellaan viidessä ja seuraavalla kaudella kahdessa ottelussa, joista jälkimmäisissä hän jäi pisteittä. Kaudella 2003–2004 Laanniemi pelasi Korikouvoissa I-divisioonassahttp://www.kauhajoenkunnallislehti.fi/artikkeli.asp?uutinen=2921 ja yhden ottelun Suomen mestaruuden voittaneessa Kouvoissa. Kaudeksi 2004–2005 Laanniemi siirtyi kahden kauden ajaksi Pyrbasketiin, joka jälkimmäisellä kaudella vaihtoi nimensä takaisin Tampereen Pyrinnöksi. Ensimmäisellä kaudella Pyrbasketissa Laanniemi pelasi seitsemässä ottelussa tehden 0,9 pistettä ottelua kohden. Kaudella 2005–2006 Laanniemi pelasi Pyrinnössä 23 ottelua 1,0 pisteen keskiarvolla. Joulukuussa 2011 hän pelasi yhden ottelun Pyrinnön II- joukkueessa tehden kahdeksan pistettä ja antaen yhden syötön.http://www.basket.fi/sarjat/pelaajat/pelaaja/?player_id=3143&season;_id=15173 == Lähteet == * Profiili Suomen Koripalloliiton sivustolla * Profiili eurobasket.com === Viitteet === Luokka:Suomalaiset koripalloilijat Luokka:Vuonna 1984 syntyneet Luokka:Elävät henkilöt
Léon Huybrechts

Léon Huybrechts (11. joulukuuta 1876 – 9. helmikuuta 1956) oli belgialainen kilpapurjehtija ja olympiavoittaja. Hän kilpaili neljissä kesäolympialaisissa voittaen kolme mitalia. Huybrechts saavutti Lontoon vuoden 1908 kesäolympialaisten 6mR-luokassa Belgian miehistön jäsenenä hopeaa. Antwerpenissä 1920 hän saavutti jälleen olympiahopeaa samassa lajissa. Pariisissa 1924 47-vuotias Huybrechts voitti olympiakultaa yhden hengen jollissa. Hän osallistui vielä neljänsiin olympiakisoihinsa Amsterdamissa 1928, jolloin hän 51-vuotiaana ylsi yhdeksänneksi 12-jalkaisissa jollissa.http://www.sports-reference.com/olympics/athletes/hu/leon- huybrechts-1.html == Lähteet == * Léon Huybrechts Biography and Olympic Results Olympics at Sports-Reference.com === Viitteet === Luokka:Belgialaiset kilpapurjehtijat Luokka:Belgialaiset olympiavoittajat Luokka:Vuonna 1876 syntyneet Luokka:Vuonna 1956 kuolleet
Henrik Robert

Henrik Duntzfeldt Robert (20. maaliskuuta 1887 Hurum – 2. syyskuuta 1971 Asker) oli norjalainen kilpapurjehtija ja olympiamitalisti. Robert saavutti yksinpurjehdusluokissa olympiahopeaa Pariisissa 1924 ja Amsterdamissa 1928.http://www.sports-reference.com/olympics/athletes/ro/henrik-robert-1.html == Lähteet == * Henrik Robert Biography and Olympic Results Olympics at Sports-Reference.com === Viitteet === Luokka:Norjalaiset kilpapurjehtijat Luokka:Norjalaiset olympiamitalistit Luokka:Vuonna 1887 syntyneet Luokka:Vuonna 1971 kuolleet
Thunderclap Newman

Thunderclap Newman oli Isosta-Britanniasta Lontoosta kotoisin ollut yhtye. Kokoonpano toimi vuosina 1969–1970. Ainoa menestyskappale oli heinäkuussa 1969 Britannian listan 1. sijan saavuttanut "Something In The Air". Kokoonpano ei aluksi ollut oikea yhtye vaan studioon nauhoitusta varten koottu ryhmä. Rumpali ja laulaja John "Speedy" Keene oli saanut sävellyksensä "Armenia City in the Sky" The Who -yhtyeen The Who Sell Out -albumille.New Rolling Stone Tehtyään kappaleen "Something in the Air" hän esitti toistuvia pyyntöjä The Who -yhtyeen Pete Townshendille saada levyttää se yhtyeen perustamalle Track- levymerkille.Nyman s.210 Townshend pyysi studioon muusikoita, jotka olivat kitaristi Jimmy McCulloch ja kosketinsoittaja Andy "Thunderclap" Newman. Keene soitti rummut ja lauloi. Session tuotti Townshend ja hän soitti nimettömänä basso-osuudet nauhoituksessa. Kokoonpano nimettiin kosketinsoittajan lisänimen mukaan. "Something In The Air" nousi yllättävästi Ison-Britannian single- myyntilistojen ykköseksi heinäkuussa 1969. Yhdysvalloissa se nousi sijalle 37.Nyman Esiintymisiä varten kokoonpanoon otettiin basisti Jim Avery sekä rumpali Jack McCulloch. Townshend tunsi McCullochin veljekset näiden One In A Million -yhtyeen oltua The Who -yhtyeen konserttien avaajana.Wells s.120 Speedy Keene siirtyi laulajaksi. Yhtye ei kuitenkaan hioutunut kunnolla yhteen ja konsertit eivät onnistuneet parhaalla tavalla. Hittikappaletta ei myöskään osattu hyödyntää oikein. Thunderclap Newman teki albumin Hollywood Dream, jonka materiaalin sävelsi suurelta osin Keene.New Rolling Stone s.1003-1004 Yhtye hajosi 1970. "Something In The Air" on ollut elokuvissa The Magic Christian ja Strawberry Statement. == Diskografia == === Albumit === * Hollywood Dream (1970) * Beyond Hollywood (studio/live) (2010) === Singlet === * "Something in the Air" / "Wilhelmina" (1969) * "Accidents" / "I See It All" (1970) * "The Reason" / "Stormy Petrel" (1970) * "Wild Country" / "Hollywood Dream" (1970) ==Lähteet== *Jake Nyman Onnenpäivät 2 1995 s.210 ISBN 951-31-0573-3 *The New Rolling Stone Encyclopedia of Rock 'n' Roll 1995 ISBN 0-684-81044-1 *David Wells - 100 Greatest Psychedelic Records Diamond Publishing 2005 ISSN 1746 8051 ===Viitteet=== Luokka:Brittiläiset popyhtyeet
TY.O

TY.O on Taio Cruzin kolmas studioalbumi, joka julkaistiin 2. joulukuuta 2011 Island Recordsin kautta. Albumilta on julkaistu singleinä kappaleet "Hangover", "Troublemaker" ja "There She Goes". Albumia ovat olleet tuottamassa muun muassa Steve Angello ja David Guetta. == Kappaleet == == Lähteet == Luokka:Vuoden 2011 albumit Luokka:Brittiläiset popalbumit
Kudai

KUDAI on baskinkielinen industrial metal/thrash metal -yhtye. Se perustettiin Gipuzkoassa vuonna 2002. ==Jäsenet== ;Nykyiset jäsenetKudain sivusto * David - laulu ja kitara * Bortx - kitara ja ohjelmointi * Tito - rummut * Urtzi - bassokitara ;entinen jäsen * Eka - bassokitara (erosi 2008) ==Julkaisut== * Hutsa (2004) * Arima Eroslea (2006) * Shah Mat (2009) * Arezko Dorreak (2013) ==Lähteet== ==Aiheesta muualla== * www.KUDAI.org * MySpace * Jamendo Luokka:Espanjalaiset industrial metal -yhtyeet Luokka:Espanjalaiset thrash metal -yhtyeet
Pre-Op

Pre-Op on yhdysvaltalaisen The Dreamingin julkaisema kokoelmalevy, jota yhtye myi kiertuellaan vuonna 2008Spirit of Metal. Albumi sisältää ennenjulkaisemattomia B-puolia, demoja, remixejä ja covereita yhtyeen takavuosilta. Julkaisu kattaa materiaalia aina ex-kitaristi Carlton Bostin miksaamista klubiversioista rankimpiin alkuvuosien demoihin asti. == Kappaleet == # Send Me An Angel (Real Life Cover, Etched in Blood) # Puppet (Bonus Tracks, Puppet) # Hollowman [Stitches] (Ennenjulkaisematon, Puppet) # Solo Crucifixion (Bonus Tracks, Puppet) # Afraid (The Dreaming) # You Are (Bonus Tracks) # Whole [Hole] (Bonus Tracks, Puppet) # Lets Go To Bed (The Cure Cover) # Crawl (Dreamo) # Always & Never (Ennenjulkaisematon, Puppet) # Fly Away (Dreamo) # F**king Go Away [Bullet] (Club Remixes, Etched in Blood) == Kokoonpano == * Christopher Hall – laulu * Carlton Bost – kitara, ohjelmointi * Jinxx – kitara * Brent Ashley – basso * Johnny Haro – rummut == Aiheesta muualla == * Pre-Op discogs.com -sivustolla == Lähteet == Luokka:Vuoden 2008 kokoelma-albumit Luokka:The Dreamingin albumit